কোকৰাঝাৰঃ পৃথক বড়ো ৰাজ্য গঠনৰ দাবীত আৰু বড়ো সমস্যা সমাধানত কেন্দ্ৰ আৰু ৰাজ্য চৰকাৰে দেখুওৱা হেমাহীৰ প্ৰতিবাদত পুনৰাই এলানি আন্দোলনৰ কাৰ্যসূচী ঘোষণা কৰিছে এবছুসহ চাৰিটাকৈ যৌথ সংগঠনে৷ আজি কোকৰাঝাৰস্থিত বাগানশালীত থকা বডোফা হাউছত এবছু,এনডিএফবি(প্ৰ),এনডিএফবি (আৰ) আৰু পিজেএচিবিএম'ৰ এক যৌথ বৈঠক অনুষ্ঠিত হয় ৷ উক্ত বৈঠকৰ পিছতে এক সংবাদমেল অনুষ্ঠিত কৰি এবছুৰ সভাপতি প্ৰমোদ বড়োই কয় যে সূদীৰ্ঘ পঞ্চাছ বছৰ ধৰি সুকীয়া বড়ো ৰাজ্যৰ দাবীত আন্দোলন কৰি আহিছে যদিও আজিলৈ কোনো চৰকাৰে গুৰুত্ব দিয়া নাই।
পৃথক বড়োলেণ্ডৰ দাবীত পুনৰ আন্দোলন ঘোষণা এবছুৰ